מאיה בז'רנו

מאיה בז'רנו (נולדה בישראל ב-23 בפברואר 1949) היא משוררת וסופרת ישראלית.

ביוגרפיה
מאיה בז'רנו נולדה בקיבוץ אילון בשנת 1949 ללאה בז'רנו, אחות ילדים, ולאון בז'רנו, יליד בולגריה, פעיל השומר הצעיר ומנהל מכון הרנטגן ביפו. בז'רנו גדלה בכפר חיטים וביפו, ובגיל 11 עברו הוריה לבת ים. בילדותה למדה כינור, תחילה בביתה ולאחר מכן מוזיקה וחליל צד אצל מורים פרטיים כחנוך תל אורן ושם טוב לוי.

בתום לימודיה בתיכון עירוני א' התגייסה לצה"ל ושירתה בחיל האוויר. בהמשך החלה ללמוד באוניברסיטת בר-אילן, שם רכשה תואר ראשון ותעודת הוראה בספרות עולם, עברית ופילוסופיה. עם מוריה אז נמנו אסא כשר, חיים שהם וברוך קורצווייל.

עם סיום חוק לימודיה התיישבה בירושלים ולימדה ספרות בתיכוני ערב, אז גם החלה בלימודי ספרנות באוניברסיטה העברית, במקביל לעבודתה בבית הספרים הלאומי בגבעת רם.

באותה עת הכירה את פרופסור גבריאל מוקד, עורך כתב העת "עכשיו", שהכיר בכישרונה, ופרסם את ספר שיריה הראשון. משנת 1978 הוציאה לאור 9 ספרי שירה נוספים. ב-1989 הוציאה הזמרת שלומית אהרון אלבום בשם אישי ואהובי, שבו שרה 8 משיריה של בז'רנו, שהולחנו בידי ירון בכר ויובל דור.

כיום עובדת בספריית בית אריאלה, ובמסגרת זו מעבירה הוראת שירה והדרכה בסדנאות. מתגוררת בתל אביב ואם לבת.

פרסים והוקרה
 בשנת 1986 פרס ראש הממשלה לספרות 
 בשנת 1987 פרס ברנשטיין לשירה על הספר "רצף השירים"
 בשנת 1994 פרס ראש הממשלה בשנית על הספר "מזמורי איוב" 
 בשנת 2002 פרס ביאליק על מכלול שיריה (במשותף עם חיים באר, יואל הופמן, מרים רות) 
 בשנת 2016 קיבלה את פרס יהודה עמיחי לשירה.
 בשנת 2021 קיבלה את פרס נוימן לספרות.

מספריה
 בת יענה, 1978
 עבוד נתונים 52 : שישה מאמרים ומאמר על מוסד, הוצאת אל"ף, 1983
 שירת הציפורים, הוצאת עכשיו 1985
 רצף השירים, עיבודי הנתונים ושירים אחרים, עם עובד, 1987
 קול, סימן קריאה, הוצאת הקיבוץ המאוחד, 1987
 לוויתן, הוצאת הקיבוץ המאוחד, 1990
 השמלה הכחולה וסוכן הביטוח, סיפורים ומחזה, כתר הוצאה לאור/עכשיו, 1992
 מזמורי איוב, הוצאת הקיבוץ המאוחד, 1993
 הפרח הסקרן, סיפור ילדים, הוצאת ירון גולן, 1993
 אנסה לגעת בטבור בטני, שירים 1992–1997, הוצאת הקיבוץ המאוחד, 1998
 דורסי לילה, עם ציורים מאת יגאל תומרקין, הוצאת הקיבוץ המאוחד, 2000
 היופי הוא כעס, שירים 1994–2000 עם איורים מאת יעקב דורצ'ין, הוצאת הקיבוץ המאוחד, 2001
 תדרים - מבחר מקיף של כל השירים, הוצאת הקיבוץ המאוחד, 2005
 "מדריך תיירים בעיר זרה" ירושלים: הוצאת כרמל, 2007
 התעוררתי בליבו של אלכסון, הוצאת הקיבוץ המאוחד, 2009.
 גרגרים, קשב לשירה, 2010.
 פגישה עם שחקנים, הקיבוץ המאוחד, 2014
 חלונות הזמן של אביגיל : אוטובידיוגרפיה, הוצאת ספרא, 2016 - רומן.

לקריאה נוספת
 גבריאל מוקד, ארבעה־עשר אטיודים על שירת מאיה בז'רנו ומבחר משיריה, הוצאת הקיבוץ המאוחד, 2019.
 נוית בראל, "כל סיפור הוא עיר זרה", עתון 77, גל' 323 (אב-אלול תשס"ז, אוגוסט 2007), עמ' 6.
 
 מאיה בז'רנו, וידוי כפירה, באנתולוגיה "תמונה קבוצתית" (ספרות ישראלית במאה ה-21), עמ' 387–388, הוצאת כרמל, 2017.

קישורים חיצוניים

 מאיה בז'רנו, באתר "שירשת".
 
 
 

 
 
 
 
 
 
  - ריאיון עם מאיה בז'ראנו
 
 אלי הירש, על "התעוררתי בליבו של אלכסון", ידיעות אחרונות, 19/6/09
 
 רן יגיל, שירה בציבור: מאיה בז'רנו, nrg , 30 באוגוסט 2010
 
 
 
 אלי הירש, על "גרגרים", ידיעות אחרונות, 10.12.10
 
 מאיה בז'רנו באנתולוגיה מקוונת לשירה עברית באתר של נילי דגן
 
 
 
 
 
 
 

משירי מאיה בז'רנו:
 אני
 
 מאיה בז'רנו, המלט בתל אביב, באתר כתב העת אורות, 2007

הערות שוליים

משוררות ישראליות
משוררים ישראלים
משוררות כותבות עברית
משוררים כותבי עברית
סופרות ישראליות
סופרים ישראלים
סופרות כותבות עברית
סופרים כותבי עברית
זוכות פרס ביאליק לספרות יפה
זוכי פרס ביאליק לספרות יפה
זוכי פרס הרי הרשון
בוגרות אוניברסיטת בר-אילן
בוגרי אוניברסיטת בר-אילן
בוגרות האוניברסיטה העברית בירושלים
בוגרי האוניברסיטה העברית בירושלים
משוררים ששיריהם הולחנו
בוגרות תיכון עירוני א' (תל אביב)
בוגרי תיכון עירוני א' (תל אביב)
ספרני הספרייה הלאומית
תל אביב-יפו: אישים
זוכי פרס ניומן
ישראליות שנולדו ב-1949
ישראלים שנולדו ב-1949